கேள்வி: லாலா லஜபதி ராய் - அரசியல் வாழ்க்கை என்பது என்ன?
பதில்: 1888-ஆம் ஆண்டில், லஜபதி ராய் இந்திய தேசிய காங்கிரசு சேர்ந்தார். அக்காலத்தில், தீவிரமான இந்து தேசியவாதிகளாக விளங்கி, போராட்டக் காலத்திலேயே தமது உயிர்களைக் கொடுத்த குறிப்பிடத்தக்க மூவருள் இவரும் ஒருவர். ஏனையோர் மகாராட்டிரத்தைச் சேர்ந்த பால கங்காதர திலகர், வங்காளத்தைச் சேர்ந்த பிபின் சந்திர பால் ஆவர். கூட்டாக இம்மூவரையும் லால்-பால்-பால் என அழைப்பர். லஜபதி ராய் இன்றைய இந்து தேசியவாதக் கட்சியான பாரதீய ஜனதா கட்சியின் முன்னோடியான இந்து மகாசபையின் உறுப்பினராகவும் இருந்தார். 1905-ஆம் ஆண்டின் வங்காளப் பிரிவினை இவரது தேசிய உணர்வு தூண்டியதுடன், விடுதலைக்காகப் போராடும் பாதையில் அவரை உறுதியாக நிற்கவும் வைத்தது. பிரித்தானிய அரசின் அடக்கு முறைகள், மக்கள் மத்தியில் தேசிய எழுச்சியையும், தன்மானம் உணர்வையும் தூண்டுவதில் அவர்களுக்கு மன உறுதியைக் கொடுத்தது. லாலா உள்ளிட்ட முன் குறிப்பிட்ட மூவரும், பிரித்தானியரிடம் இருந்து ஓரளவு தன்னாட்சியைக் கோரினர். இது அக்காலத்தில் புரட்சிகரமானதாகக் கருதப்பட்டது. முழுமையான அரசியல் விடுதலையை முதன் முதலில் கோரியவர்களும் இவர்களே.